Matovič, Igor, poslanec NR SR (2023-02-07):
Ďakujem pekne. Prihlásil som sa do rozpravy, lebo myslím si, že opäť je to taký kľúčový bod alebo kľúčová chvíľa, tak poviem tak vznešene, pri budovaní prorodinného štátu zo Slovenska. A viete o tom, že táto vláda alebo naša vláda si zobrala, táto koalícia vládna si zobrala alebo naše hnutie si zobralo za taký talizman presadiť 200 eur na dieťa mesačne, a to už sa nám v podstate podarilo, lebo teraz začiatkom februára prvé rodiny začínajú dostávať aj zvýšený prídavok na dieťa 60-eurový, ktorý je o viac ako 100 % vyšší, ako bol za Fica a Pellegriniho a takisto daňový bonus, ktorý je o stovky percent vyšší, ako bol za Fica a Pellegriniho. Čiže prvé rodiny začínajú pociťovať to, ako by po finančnej stránke minimálne mal vyzerať naozaj prorodinný sociálny štát. To, čo tu Fico s Pellegrinim roky, roky, 12 rokov sľubovali a nič pre to neurobili a týmto návrhom, kedy zvrátime v podstate to, čo tu svojho času presadila strana SaS v koalícií, že aby sme zrušili obedy zadarmo, aj keď v skutočnosti zase treba povedať pravdu, že ono formálne to bolo zrušenie obedov zadarmo, ale rodinám sme to vykompenzovali cez vyšší daňový bonus, ktorý bol dokopy ešte vyšší o 10 mil. eur ročne. Ale jednoducho vadilo im niečo teda, že tie rodiny dostanú niečo zadarmo a potrebovali si takýmto spôsobom nejako svoje mindráky voči rodinám riešiť, tak týmto návrhom, ak by tento pozmeňujúci návrh pani poslankyni Krištúfkovej a hnutia SME RODINA prešiel, tak vrátime obedy zadarmo. Opäť taký talizman prorodinnej politike a dokopy veľmi zjednodušene aj podľa tej sumy, ktorú ste videli, môžme hovoriť, že potom to už nebude podpora mesačne na rodinu až teda do 200 eur, ale až do 250 eur mesačne. Keď budete hľadať v rámci Európy krajinu, ktorá v pomere k priemernej mzde podporuje rodinu s deťmi viac, tak takú rodinu nenájdete. Inak povedané, len počas jedného roka sme dokázali spraviť switch Slovenska ako lúzra Európy, čo teda vybudovali v pomoci rodinám Fico s Pellegrinim, lebo potrebovali kradnúť, jak po nebohom a radšej im boli milšie vlastné trezory plné zlatých tehál, to vieme, však u priateľa, osobného priateľa Petra Pellegriniho alebo Roberta Fica pána Kičuru toho našli požehnane policajti. Čiže pre nich bolo toto budovanie sociálneho štátu a pre nás budovanie sociálneho a prorodinného štátu je dať tým, ktorí to najviac potrebujú, ktorí najviac sú ohrození chudobou a to sú rodiny s deťmi. Keď tu vystupoval predošlý minister práce, sociálnych vecí a rodiny pán Richter, tak som si musel normálne poznačiť tú vetu, že: „ Za tie roky strádania ,“ to akože počas tejto vlády, „ by sa mal rodinám niekto ospravedlniť. “ To je veľmi také zvláštne vnímanie reality, keď zvýšenie podpory, keď vy ste zvyšovali alebo keď tak poviem, keď vy ste zvyšovali rodinné prídavky a daňový bonus o 20, resp. 21 centov ročne, my to zvýšime zo 44 eur na 200 sumu, ktorú by museli rodiny za Fica a Pellegriniho žiť 380 rokov, aby sa dožili po tých 20 centoch, aby sa vyšplhali na 200 eur, tak vy toto nazvete strádanie. Ja si myslím, že to bol taký pohľad pána ministra Richtera do jeho vlastnej duše, do tej zlodejskej duše mafiánov z HLAS-u a SMER-u lebo to áno dávať rodinám je strádanie pre tie vaše trezory a pre tie vaše zlaté tehličky, lebo vy ste do politiky išli, aby ste sa nafutrovali samých seba, aby tie vaše trezory ste si nafutrovali so zlatom, ktoré patrí tým rodinám s deťmi. Čiže my sa nemáme za čo ospravedlňovať rodinám s deťmi za strádanie, ale vy by ste sa mali ospravedlniť za tých osem rokov, čo ste s rodinami s deťmi predvádzali, a teda keď náhodou neviete, čo ste predvádzali, tak vám prečítam, čo ste dávali rodinám s deťmi dokopy rodinný prídavok alebo prídavok na dieťa plus daňový bonus a je to za osem rokov, ktoré ste vládli od Radičovej vlády. Rok 2013 – 44,51 mesačne. Ďalšie roky potom nasledujú 44,93, 44,93, 44,93. Za tri roky ste im pridali až nula eur. Nula centov. Že sa nehanbíte a vy hovoríte o nejakom strádaní. V tých rokoch jasné, futrovali ste si trezoríky so zlatými tehlami na úkor tých rodín s deťmi, na úkor tých rodín s deťmi, ktoré sú v rebríčku ohrozenia chudoby na tom úplne najohrozenejšie. Že sa nehanbíte vy zlodeji mafiánski! Že strádanie za nás, keď dáme rodinám 200 eur a plus obedy zadarmo. Za ďalších 50. Ďalší rok 2017, 2018 – 45,24, 2019 – 46,51, 2020 – 47,67. Waw, tam ste sa normálne, tam ste sa pretrhli, tam ste zrazu pridali ročne rodinám na dieťa o 1,16. Waw, to ste teda dobre buchli po peňaženke, a to ste mali predvolebný rok, tak ste povedali si, že no tak predsa nebudeme na hanbu, dáme tým rodinám namiesto tých 20 centov dovtedajších 1,16. Joooj tie rodiny normálne boli celé vo vytržení, že si mohli kúpiť jeden rožek navyše za to. Teda ťažkí frajeri. No áno, potom sme prišli my v ťažkej dobe covidu. V ťažkej dobe, kedy sme dali na podporu ekonomiky, na podporu zachovania pracovných miest, tak v tejto dobe sme zvýšili túto podporu na dieťa na 64,97. Čiže zrazu len tak. Áno, o sedemnásť eur. Jasné, nie sú to zázraky hneď v prvom roku, ale napriek tomu, že sme potrebovali financovať všetky náklady v súvislosti s covidom len preto, že sme nekradli jak vy a že sme neokrádali tie rodiny, sme vedeli dať rovno rodinám o sedemnásť eur navyše. V minulom roku zo 65 eur sme skočili na 100 eur a od tohoto roku na 200 eur a dnes tu o piatej budeme hlasovať, že či dáme tých ďalších 50 eur na podporu alebo teda formou obedov zadarmo pre rodiny s deťmi. Ak sa niekto pýta, ako je to možné, že tí socialisti, tí sociálne cítiaci, ktorí považujú za základnú existenciu v politike, že musia si napísať k tomu svojmu prvému názvu zlodejskému, si musia napísať, že sociálna demokracia, čo u každého evokuje teda, že to je človek asi sociálne cítiaci, či to je jeden, jeden SMER 1 a druhý SMER 2, tak ako je možné, že tí sociálne cítiaci ľudia, ktorí tu hovorili o tom, ako im záleží na ľuďoch, ako ľudia potrebujú istoty, ako potrebujú, ako 13. dôchodky, ako diaľnice, ako rodina je základná bunka spoločnosti a podobne. Ako je možné, že títo sociálne cítiaci budujúci zo Slovenska sociálny štát, dávali rodinám 20 centov ročne a zrazu teda tí hnusní, odporní pravičiari bezcitní, ktorí teda tu nemajú plné ústa toho, ako sú strašne sociálne cítiaci, zrazu zdvihnú, namiesto 20 centov hodia, že 160 eur. Ešte raz hovorím, 380 rokov by pri vás museli tie rodiny žiť, tie deti by museli mať, namiesto 9 rokov by museli mať 389 rokov, aby sa dožili 200 eur, a to tam ešte neni započítaných 50 eur, čo teraz dostanú, dnes o piatej čo môžu dostať cez, cez obedy zadarmo. Čiže to si zase napočítajme, dobre 20 centov rodinné, 20 centov daňový bonus, to je 40, dva a pol krát dve eurá krát 50 to sme na 120 rokov ďalších. No do prdele 500 rokov by museli žiť pri vás. V tom vašom sociálnom štáte, že deväťročný chlapec by sa musel dožiť jak Matuzalem pomaly 509 rokov, šesťročné dievčatko 506 rokov, trinásťročný chlapec 513 rokov, lebo Fico a Pellegrini budujú sociálny štát. Že sa vy nehanbíte, vy zlodejiská odporní! Však vy ste nič iné 12 rokov v politike nerobili, len ste okrádali tých najnúdznejších. Dva a pol milióna ľudí sú rodiny s deťmi do 18 rokov. Týmto ľuďom, polovičke populácie, 47 % populácie, ste ročne pridávali 20 centov akože štátna podpora, ešte takto ste chodili a pobozkajte mi tuto prsteň, lebo ja som sociálny demokrat, ja na vás myslím. Tri roky ste nedali ani euro. My dokopy aj s tým návrhom, ktorý tu dnes je, a, chvalabohu, že tu je, dokopy 200 eur len tak, lebo nekradneme ako vy a vy sa nehanbíte chodiť a hovoriť o tom, jako teda vy na tie rodiny myslíte. Takže bol by som veľmi rád a ešte pán minister Richter povedal, my sme tie miliardy nemali, vy teraz máte. No my ich máme preto, lebo nekradneme, pán minister Richter. Preto lebo smeráci, preto lebo ďalší zlodeji z HLAS-u. A z čoho to zaplatíme? Zaplatíme to z toho, že bohaté firmy, ktoré na to majú, si trošku priplatia, ale tak je to fér. To je základná spravodlivosť v štáte. Že bohatí trošku zaplatia a milióny detí a rodičov budú sa mať o dosť lepšie. Ďakujem pekne.